stanford-oval/wikipedia huggingface dataset:
คณะประมง มหาวิทยาลัยเกษตรศาสตร์
ภาควิชา > ภาควิชาการจัดการประมง

เป็นภาควิชาที่มุ่งเน้นด้านการบริหารจัดการ การวางแผนการใช้ทรัพยากรอย่างยั่งยืน รวมทั้งการเรียนวิชาเศรษฐศาสตร์ สังคมศาสตร์ และนิติศาสตร์ ที่เกี่ยวข้อง เช่น การสำรวจทรัพยากรด้วยดาวเทียม (Remote Sensing), การจัดการความขัดแย้ง, การจัดการแหล่งน้ำ เป็นต้น
ซึ่งประกอบด้วยหมวดวิชา
การจัดการทรัพยากรสัตว์น้ำและสิ่งแวดล้อมทางน้ำ (Aquatic Resources and Environment)
นโยบายและการบริหารทรัพยากรสัตว์น้ำ (Fisheries Policy and Administration)
เศรษฐศาสตร์การประมง (Fishery Economics)
ธุรกิจการประมง (Fishery Businiss)
การประมงชุมชน (Fishery Society)
สารสนเทศเพื่อการจัดการประมง(Fisheries Information Technology)
ภาควิชา > ภาควิชาชีววิทยาประมง

เป็นภาควิชาที่มุ่งเน้นในด้านวิทยาศาสตร์ ซึ่งมีบทบาทและความสัมพันธ์ของสิ่งมีชีวิต,  ระบบนิเวศวิทยา และสิ่งแวดล้อมในแหล่งน้ำ เช่น การประเมินผลกระทบสิ่งแวดล้อม(EIA), ไวรัสวิทยา, มีนวิทยา เป็นต้น
ซึ่งประกอบด้วยหมวดวิชา
ความหลากหลายทางชีวภาพในแหล่งน้ำ  (Aquatic biodiversity)
นิเวศวิทยาและสิ่งแวดล้อมทางน้ำ  (Aquatic Ecology and Environments)
สรีรวิทยาสัตว์น้ำและพิษวิทยา  (Aquatic Animal Physiology and Toxicology)
สุขภาพสัตว์น้ำ (Aquatic Animal Health)
ชีวประวัติสัตว์น้ำและพลศาสตร์การประมง (Life History of Aquatic Animal and Fishery Dynamics)
ภาควิชา > ภาควิชาเพาะเลี้ยงสัตว์น้ำ

ภาควิชาที่มุ่งเน้นด้านการปรับปรุงพัฒนาพันธุกรรม และการบริหารจัดการฟาร์ม เช่น ระบบการเพาะเลี้ยงแบบหนาแน่น, วิทยาภูมิคุ้มกัน, การวิเคราะห์คุณภาพน้ำและอาหารสัตว์น้ำ เป็นต้น
ภาควิชา > ภาควิชาผลิตภัณฑ์ประมง

ภาควิชาผลิตภัณฑ์ประมง เป็นสถาบันแห่งแรกในประเทศไทยที่มีจัดการสอนและวิจัยด้านวิทยาศาสตร์การอาหารในระดับอุดมศึกษา มุ่งเน้นด้านเทคโนโลยีและวิศวกรรมการแปรรูป มาตรฐานและการวิเคราะห์ผลิตภัณฑ์ รวมทั้งการบริหารโรงงานอุตสาหกรรม เช่น วิศวกรรมการแช่เยือกแข็ง, โลจิสติกส์, การวิเคราะห์และออกแบบโรงงานอุตสาหกรรมอาหารทะเล เป็นต้น
ซึ่งประกอบด้วยหมวดวิชา
เคมีและชีวเคมีของสัตว์น้ำและผลิตภัณฑ์  (Seafood Chemistry and Biochemistry)
จุลชีววิทยาและเทคโนโลยีชีวภาพทางผลิตภัณฑ์ประมง (Fishery Products Biotechnology)
เทคโนโลยีหลังการเก็บเกี่ยว (Post-harvest Technology)
ภาควิชา > ภาควิชาวิทยาศาสตร์ทางทะเล

เป็นภาควิชาที่มุ่งเน้นในด้านการอนุรักษ์ทรัพยากรธรรมชาติและเทคโนโลยี ของการจับสัตว์น้ำในทะเล เช่น ธรณีวิทยาและปิโตรเลียม, การเดินเรือ, แพลงก์ตอนวิทยา (Planktology) เป็นต้น
ซึ่งประกอบด้วยหมวดวิชา
นิเวศวิทยาและความหลากหลายทางชีวภาพ (Ecology and Biodiversity)
สมุทรศาสตร์และสิ่งแวดล้อม (Environment and Oceanography)
เทคโนโลยีประมงทะเล (Marine Fisheries and Maritime)
เทคโนโลยีชีวภาพทางทะเล (Marine Biotechnology)
ภาควิชา > ภาควิชาเทคโนโลยีและนวัตกรรมประมง

เป็นภาควิชาที่มุ่งเน้นการบูรณาการองค์ความรู้หลากหลายด้านของการประมงเข้าไว้ด้วยกัน โดยจะเน้นการเรียนรู้ผ่าน
การสร้างโครงงานวิจัยเพื่อเสริมสร้างสมรรถนะการใช้ เทคโนโลยีและนวัตกรรมเพื่อนำไปสู่การพัฒนาการเพาะเลี้ยงสัตว์น้ำ,  การจัดการประมง, ผลิตภัณฑ์ประมง
และวิทยาศาสตร์ทางน้ำ เป็นต้น
หลักสูตร

| ระดับปริญญาตรี | ระดับปริญญาโท | ระดับปริญญาเอก |  |
| --- | --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาประมง วิชาเอกการจัดการประมง  วิชาเอกชีววิทยาประมง  วิชาเอกผลิตภัณฑ์ประมง  วิชาเอกเพาะเลี้ยงสัตว์น้ำ  วิชาเอกวิทยาศาสตร์ทางทะเล |  หลักสูตรวิทยาศาสตรมหาบัณฑิต (วท.ม.) สาขาวิชาการจัดการประมง  สาขาวิชาผลิตภัณฑ์ประมง  สาขาวิชาเพาะเลี้ยงสัตว์น้ำ  สาขาวิชาวิทยาศาสตร์การประมง  สาขาวิชาวิทยาศาสตร์ทางทะเล  สาขาวิชาวิทยาศาสตร์การประมงและเทคโนโลยี (นานาชาติ) |  หลักสูตรปรัชญาดุษฎีบัณฑิต (ปร.ด.) สาขาวิชาการจัดการประมง  สาขาวิชาผลิตภัณฑ์ประมง  สาขาวิชาเพาะเลี้ยงสัตว์น้ำ  สาขาวิชาวิทยาศาสตร์การประมง  สาขาวิชาวิทยาศาสตร์ทางทะเล  สาขาวิชาวิทยาศาสตร์การประมงและเทคโนโลยี (นานาชาติ) |  |
การขยายโอกาสการศึกษา

คณะประมง มหาวิทยาลัยเกษตรศาสตร์ ได้ดำเนินการเปิดรับนิสิต ณ วิทยาเขตกำแพงแสน  ในปีการศึกษา 2554 เป็นรุ่นแรก จำนวน 50 คน ดำเนินการโดยสถานีวิจัยประมงกำแพงแสน ซึ่งมีฐานะเทียบเท่าภาควิชาตามประกาศของมหาวิทยาลัยเกษตรศาสตร์ หลักสูตรที่เปิดสอนในวิทยาเขตกำแพงแสนคือ หลักสูตรวิทยาศาสตรบัณฑิต สาขาวิชาเพาะเลี้ยงสัตว์น้ำ
พื้นที่คณะ > ส่วนกลาง

ตั้งอยู่ทิศเหนือของวิทยาเขตบางเขน
อาคารบุญอินทรัมพรรย์ เป็นที่ทำการ ภาควิชาชีววิทยาประมง ภาควิชาผลิตภัณฑ์ประมง สำนักงานคณบดี สำนักงานเลขานุการคณะฯ ฝ่ายสนับสนุนวิชาการ และห้องสมุดสุรีย์วิมลโลหการ
อาคารเมฆบุญพราหมณ์ เป็นที่ทำการ ภาควิชาการจัดการประมง ภาควิชาเพาะเลี้ยงสัตว์น้ำ ภาควิชาวิทยาศาสตร์ทางทะเล
อาคารโชติสุวัตถิ เป็นที่ทำการ พิพิธภัณฑ์ธรรมชาติวิทยาประมง
อาคารวลัยลักษณ์
อาคารสุภาพมงคลประสิทธิ์ เป็นที่ทำการ ห้องปฏิบัติการวิชาพื้นฐาน
อาคารทัสนีย์สรสุชาติ เป็นที่ทำการ โรงงานต้นแบบแปรรูปสัตว์น้ำ
โรงงานต้นแบบอาหารสัตว์น้ำ
อาคารวิทย์ธารชลานุกิจ เป็นที่ทำการ ศูนย์พัฒนาเทคโนโลยีอาหารสัตว์น้ำ
พื้นที่คณะ > ส่วนภูมิภาค

สถานีวิจัย ทำการวิจัย บริการวิชาการ และฝึกงานสำหรับนิสิตของคณะและนักศึกษาของจากสถาบันอื่น
| --- | --- |
 สถานีวิจัยประมงกำแพงแสน จ.นครปฐม ตั้งอยู่ในมหาวิทยาลัยเกษตรศาสตร์ วิทยาเขตกำแพงแสน  สถานีวิจัยประมงศรีราชา จ.ชลบุรี:  สถานีวิจัยประมงคลองวาฬ จ.ประจวบคีรีขันธ์  สถานีวิจัยประมงสมุทรสงคราม จ.สมุทรสงคราม  สถานีวิจัยเพื่อการพัฒนาชายฝั่งอันดามัน จ.ระนอง  
เรือวิจัย
| --- | --- |
 เรือวิจัย เกษตรศาสตร์ 1:  เรือวิจัย เกษตรศาสตร์ 2
ความสัมพันธ์กับองค์กรนอกมหาวิทยาลัย

คณะประมง ความสัมพันธ์และหรือ MoU กับองค์กรต่าง ๆ ดังต่อไปนี้
ความสัมพันธ์กับองค์กรนอกมหาวิทยาลัย > ในประเทศ > หน่วยงาน

กรมประมงกับคณะประมงมีความสัมพันธ์ตลอดมา เช่น ในช่วงก่อตั้งคณะ คณาอาจารย์ที่ทำการสอนที่คณะประมงเป็นผู้เชี่ยวชาญจากกรมประมง และบัณฑิตคณะประมงแต่ละรุ่น สามารถสอบเข้ารับราชการในกรมประมงได้อย่างต่อเนื่อง นอกจากนี้ คณะและกรมได้ร่วมกันจัดสัมมนา อบรม ในเรื่องสำคัญต่างๆเป็นประจำ เช่น การก่อตั้งทบวงประมง กรมประมงทะเล เป็นต้น
กองทัพเรือ DSI สถาบันนิติวิทยาศาสตร์ กระทรวงเกษตรฯ กระทรวงทรัพย์ฯ ร่วมกันเป็นคณะทำงานสำรวจตู้คอนเทนเนอร์ใต้ทะเล อ่าวแสมสาร อ.สัตหีบ
องค์การสะพานปลา(องค์การมหาชน) ได้ให้การสนับสนุน โอกาสและทุนการศึกษากับบุตรธิดาผู้ประกอบอาชีพชาวประมง
สำนักงานพัฒนาเศรษฐกิจจากฐานชีวภาพ(องค์การมหาชน)
สภาผู้ส่งสินค้าทางเรือแห่งประเทศไทย
ความสัมพันธ์กับองค์กรนอกมหาวิทยาลัย > ในประเทศ > สถาบันการศึกษา

คณะเกษตรศาสตร์ มหาวิทยาลัยขอนแก่น
คณะเทคโนโลยีการประมงและทรัพยากรทางน้ำ มหาวิทยาลัยแม่โจ้
คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
ความสัมพันธ์กับองค์กรนอกมหาวิทยาลัย > ต่างประเทศ > นานาชาติ

Southeast Asian Fisheries Development Center (SEAFDEC)
Network of Aquaculture in Asia-Pacific (NACA)
ความสัมพันธ์กับองค์กรนอกมหาวิทยาลัย > ต่างประเทศ > เอเชียบูรพา

Japan International Research Center for Agricultural Sciences (JIRCAS)
Tokyo University of Marine Science and Technology, Japan
Faculty of Fisheries, Kagoshima University, Japan
Faculty of Fisheries Sciences, Graduate School of Fisheries Sciences, Hokkaido University, Japan
Faculty of Agriculture, Graduate School of Bioresource and Bioenvironmental Sciences, School of Agriculture,Kyushu University, Japan
The College of Environmental and Marine Science and Technology, Pukyong National University, South Korea
South China Agriculture University, China
The College of Fisheries and Life Science, Shanghai Ocean University, China
ความสัมพันธ์กับองค์กรนอกมหาวิทยาลัย > ต่างประเทศ > เอเชียอาคเนย์

Faculty of Fisheries and Marine Sciences Diponegoro University, Semarang, Indonesia
Faculty of Fisheries and Marine Science, Haluoleo University, Anduonohu Kendari, Indonesia
Faculty of Agrotechnology and Food Science, Universiti Malaysia Terengganu, Malaysia
College of Aquaculture and Fisheries, Can Tho University, Vietnam
ความสัมพันธ์กับองค์กรนอกมหาวิทยาลัย > ต่างประเทศ > โอเชียเนีย

University of the Sunshine Coast, Australia
ความสัมพันธ์กับองค์กรนอกมหาวิทยาลัย > ต่างประเทศ > อเมริกา

Empresa Brasileira de Pesquisa Agropecuaria (EMBRAPA), Brazil
ชีวิตและกิจกรรมในคณะ

ชื่อเรียกเหล่านิสิตคณะ : มีนกร เป็นชื่อที่ใช้เรียกนิสิตของคณะประมง
เพลงคณะ
พวกเราคณะประมง คณะประมง คณะประมง ทุกคนจำนงค์ เจาะจงศึกษาตั้งใจ เพิ่มพูนสัตว์น้ำมีปลา ปูหอยนานาอาหารเมืองไทย วิธีการใด หมายใจมุ่งส่งเสริมพลัน ตรวจตราวารี มีปลามีปู คุ้มครองจ้องรู้คอยดูแลมัน หมายมุ่งสงวนชีวัน ศึกษาเลือกสรรค์ พูนพันธ์ทวี พวกเราคณะประมง เรานี้ดำรงคงสามัคคี วิชาเรามี พร้อมพลี เพื่อชาติสมบูรณ์
สัตว์สัญลักษณ์คณะ : ปลากระโทงแทง เป็นปลาที่รวดเร็วที่สุดในโลก และมีลักษณะสง่างาม เปรียบเสมือนนิสิตคณะประมง ได้นำมาใช้เป็นสัญลักษณ์ของ เข็ม(หรือ"ติ้ง") หัวเข็มขัด เสื้อ ของนิสิต
เข็มคณะ : ด้านหน้าเป็นรูปปลากระโทงแทง อีกด้านโยงด้วยโซ่สมอ มี 3 สี คือ เงิน ทอง และน้ำทะเล
ตัวอย่างสัญลักษณ์มีนกร(ไม่เป็นทางการ)
หัวเข็มขัดมีนกร : ทำด้วยวัสดุโลหะขัดมีสีเข้มคล้ายหัวเข็มขัดนิสิตของมหาวิทยาลัย สลักรูปปลากระโทงแทงและอักษร"มีนกร"
เสื้อคณะ : มักทำด้วยผ้าหนาและแน่น สีน้ำเงินเข้ม ด้านหลังปักลายปลากระโทงแทงและ/หรือลายสมอ
ตัวอย่างกิจกรรมต่างๆที่นิสิตชั้นปีนั้นเป็นผู้รับผิดชอบ
ปี 1 กิจกรรมรับน้อง กิจกรรมติวหนังสือ กิจกรรมบายเนียร์
ปี 2 กิจกรรมออกค่ายประมงอาสาพัฒนาชนบท
ปี 3 กิจกรรมออกร้านนิสิตประมงซีฟู้ดในงานสัปดาห์เกษตรแห่งชาติ
ปี 4 บริหารกิจกรรมของนิสิตคณะประมงโดยภาพรวมและจัดกิจกรรมต่างๆสำหรับนิสิตปี1
อนาคตหลังจบการศึกษา การทำงานของบัณฑิต

บัณฑิตผู้สำเร็จการศึกษาจากคณะประมงกว่า2000คน (2535) สามารถปฏิบัติหน้าที่ในฐานะผู้เชี่ยวชาญทั้งในและต่างประเทศ ในส่วนของหน่วยงานราชการ โครงการในพระราชดำริ สถาบันการศึกษา-วิจัย และอุตสาหกรรมต่างๆ และศึกษาต่อ ทั้งด้านประมง และด้านอื่นๆ เช่น วิทยาศาสตร์ วิศวกรรมศาสตร์ เศรษฐศาสตร์ บริหาร การสาธารณสุขแพทย์ เภสัชกรรม สิ่งแวดล้อม อาหาร โลจิสติกส์ ฯลฯ
อนาคตหลังจบการศึกษา การทำงานของบัณฑิต > การจัดการประมง

ผู้เชี่ยวชาญด้านการบริหารและจัดการทรัพยากรชีวภาพ เช่น ประมงจังหวัด ผู้จัดการเขตของบ. เศรษฐกร นักส่งเสริมการาลงทุน นักการจัดการทรัพยากรชายฝั่ง ฯลฯ
หน่วยงาน: กรมประมง, ด่านตรวจสัตว์น้ำ, กรมพัฒนาที่ดิน, CP, ธกส., สำนักงานพัฒนาการวิจัยการเกษตร ฯลฯ
ศึกษาต่อ: MBA
อนาคตหลังจบการศึกษา การทำงานของบัณฑิต > ชีววิทยาประมง/วิทยาศาสตร์การประมง

ผู้เชี่ยวชาญด้านการวิจัยเทคโนโลชีวภาพ เช่น นักไวรัสวิทยา นักวิชาการสิ่งแวดล้อม นักวิทยาศาสตร์การแพทย์ ฯลฯ
หน่วยงาน: CP, บ.Siam Oceanworld, บมจ.Thailux enterprise, บ.Fashion Food, กรมประมง ฯลฯ
อนาคตหลังจบการศึกษา การทำงานของบัณฑิต > เพาะเลี้ยงสัตว์น้ำ

ผู้เชี่ยวชาญด้านการพัฒนาสายพันธุ์และขยายพันธุ์สัตว์และพืชน้ำ เช่น ผู้จัดการฟาร์ม ผู้จัดการโรงงานอาหารสัตว์ นักโภชนาการสัตว์น้ำ สัตวบาล ฯลฯ
หน่วยงาน: CP, บ.Asian Feed mills, บ.king power, บ.Aquabizmagazine,บมจ.ไทยลักซ์ เอ็นเตอร์ไพรส์ , กรมประมง, เจ้าของกิจการ ฯลฯ
อนาคตหลังจบการศึกษา การทำงานของบัณฑิต > ผลิตภัณฑ์ประมง

ผู้เชี่ยวชาญด้านเทคโนโลยีผลิตภัณฑ์ประมงและอาหารทะเล เช่น นักวิทยาศาสตร์การอาหาร ผู้จัดการโรงงานอาหาร-ยา นักจุลชีววิทยา นักวิจัยและพัฒนา วางแผนการผลิต sale engineerฯลฯ
หน่วยงาน: CP, บมจ.Thai Union(TUF), UFP, บ.ทวีวงษ์อุตสาหกรรมอาหาร, บ.Royal Foods, บ.Sunsweet, บ.Greater Pharma, Hershey Company(USA), สมาคมวิทยาศาสตร์และเทคโนโลยีการอาหาร(FoSTAT),สถาบันอาหาร, สมาคมอาหารแช่เยือกแข็ง(TFFA), อย., กรมประมง, มกอช, การบินไทย, ธกส. ฯลฯ
ศึกษาต่อ: วิทยาศาสตร์การอาหาร, โภชนาการ, วิศวกรรมอุตสาหการ, MBA ฯลฯ
อนาคตหลังจบการศึกษา การทำงานของบัณฑิต > วิทยาศาสตร์ทางทะเล

ผู้เชี่ยวชาญด้านวิทยาศาสตร์ทางทะล เช่น นักอนุรักษ์ทรัพยากรทางทะเล ฯลฯ
หน่วยงาน: CP, กรมประมง, Siam Ocean World, บ.Sheico, สถาบันวิจัยทรัพยากรทางทะเลและชายฝั่งทะเล ฯลฯ
ศึกษาต่อ: ธรณีวิทยา ฯลฯ
บุคคลสำคัญ

ดูเพิ่ม: รายชื่อบุคคลจากมหาวิทยาลัยเกษตรศาสตร์
ศ.ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี (ศิษย์เก่า)
ศ.พิเศษบุญ อินทรัมพรรย์ (บุคลากร) คณบดีผู้ก่อตั้งคณะประมง ราชบัณฑิต อธิบดีกรมประมง
ผศ.ทัสนี สรสุชาติ (บุคลากร) หัวหน้าภาควิชาผลิตภัณฑ์ประมง คณบดีผู้ก่อตั้งคณะอุตสาหกรรมเกษตร มหาวิทยาลัยเกษตรศาสตร์
รศ.อำนวย โชติญาณวงษ์ (ศิษย์เก่า/บุคลากร) นักเคมีผลิตภัณฑ์ประมง
ศ.ดร.อุทัยรัตน์ ณ นคร (ศิษย์เก่า/บุคลากร) เมธีวิจัยอาวุโส สกว. 2546 สาขาพันธุศาสตร์สัตว์น้ำ
ศ.ดร.ทศพร วงศ์รัตน์ (ศิษย์เก่า) นักมีนวิทยา ศาสตราจารย์กิตติคุณ คณะวิทยาศาสตร์ จุฬาลงกรณ์มหาวิทยาลัย
ดร.จรัลธาดา กรรณสูต (22 สิงหาคม พ.ศ. 2492-) องคมนตรี อดีตที่ปรึกษาสำนักราชเลขาธิการ, อดีตปลัดกระทรวงเกษตรและสหกรณ์ และอดีตอธิบดีกรมประมง
ดร.ปลอดประสพ สุรัสวดี (ศิษย์เก่า) ปลัดกระทรวงทรัพยากรธรรมชาติและสิ่งแวดล้อม ผู้อำนวยการศูนย์เตือนภัยพิบัติแห่งชาติ
ผศ.ดร.ธรณ์ ธำรงนาวาสวัสดิ์ (บุคลากร) นักวิทยาศาสตร์ทางทะเล แฟนพันธุ์แท้ทะเลไทย รองคณบดีกิจการพิเศษ ภาควิชาวิทยาศาสตร์ทางทะเล คณะประมง มหาวิทยาลัยเกษตรศาสตร์
ดร. สิริ เอกมหาราช (ทุกข์วินาศ) (ศิษย์เก่า/อาจารย์พิเศษ) เลขาธิการSEAFDEC
ดร.ชวลิต วิทยานนท์ (ศิษย์เก่า/อาจารย์พิเศษ) นักมีนวิทยา
สหภพ ดอกแก้ว (ศิษย์เก่า/บุคลากร) แฟนพันธุ์แท้ปลาทะเล
สิงหา สมสกุล (ศิษย์เก่า) นักตะกร้อตัวแทนทีมชาติไทย
สราวุฒิ ปัญญาธีระ (ศิษย์เก่า) นักแสดง
นิยาย ภาพยนตร์ และสารคดี

คณะประมงเป็นเนื้อหาในสารคดี และฟิกชั่นในนิยาย ภาพยนตร์ เช่น บุญชู, Final Score 365วันตามติดชีวิตเด็กเอ็นท์ (ติดตามชีวิตของสราวุฒิ ปัญญาธีระ) , ดอกบัวขาว
ทอมัส ล็อกลีย์

English language teacher (born 1978)
| ทอมัส ล็อกลีย์ |
| --- | --- |
เกิด: ค.ศ. 1978 (อายุ 46–47 ปี) ประเทศอังกฤษ
นายจ้าง: มหาวิทยาลัยนิฮง
ผลงานเด่น: African Samurai: The True Story of Yasuke, a Legendary Black Warrior in Feudal Japan
โทมัส ล็อกลีย์ (เกิดปี ค.ศ. 1978) เป็นนักการศึกษาชาวอังกฤษที่อาศัยอยู่ในประเทศญี่ปุ่น เขาเป็นรองศาสตราจารย์ที่คณะนิติศาสตร์ของ มหาวิทยาลัยนิฮง และยังเป็นนักวิจัยรับเชิญของวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอนนอกจากนี้เขายังเป็นนักเขียนที่เขียนผลงาน เช่น African Samurai: the True Story of Yasuke, a Legendary Black Warrior in Feudal Japan
ประวัติ

ล็อกลีย์เกิดในสหราชอาณาจักรในปี ค.ศ. 1978
ล็อกลีย์มาญี่ปุ่นครั้งแรกในปี ค.ศ. 2000 ในฐานะผู้เข้าร่วมโครงการ JET Programme และพักอยู่ที่ เมืองทตโตริ เป็นเวลา 2 ปี โดยทำงานเป็น ผู้ช่วยสอนภาษา ที่โรงเรียนประถมแห่งหนึ่ง หลังจากนั้นเขาได้กลายเป็นอาจารย์ประจำที่ คณะนิติศาสตร์มหาวิทยาลัยนิฮง  ก่อนจะได้รับตำแหน่งรองศาสตราจารย์ที่คณะในปี ค.ศ. 2019 ในปีเดียวกันนั้น เขายังได้เป็นนักวิจัยรับเชิญของ SOAS
สาขาการศึกษาของล็อกลีย์คือภาษา โดยเฉพาะการเรียนการสอนที่รวมเนื้อหาและภาษา นอกจากล็อกลีย์ยังทำการวิจัยเกี่ยวกับประวัติศาสตร์ญี่ปุ่นและเอเชีย ล็อกลีย์สอนประวัติศาสตร์และภาษาอังกฤษที่โรงเรียน โดยเขาสอนประวัติศาสตร์ญี่ปุ่นจากมุมมองนานาชาติ
ในปี ค.ศ. 2016 เขาเผยแพร่บทความวิจัยชื่อ The Story of Yasuke: Nobunaga's African Retainer ในวารสารมหาวิทยาลัยนิฮง Ōmon Ronsō (桜文論叢) และในปี ค.ศ. 2017 เขาเผยแพร่ผลงานแรกชื่อ Nobunaga to Yasuke : Honnoji o ikinobita kokujinsamurai (信長と弥助 本能寺を生き延びた黒人侍) ในปี ค.ศ. 2019 เขาเขียน African Samurai: The True Story of Yasuke, a Legendary Black Warrior in Feudal Japan ในสหรัฐอเมริการ่วมกับ เจฟฟรีย์ จีราร์ด
บรรณานุกรม

— (2024). A Gentleman from Japan: The Untold Story of an Incredible Journey from Asia to Queen Elizabeth’s Court. Hanover Square Press. p. 429. ISBN 9780369747990.
—; Girard, Geoffrey (2019). African Samurai: The True Story of Yasuke, a Legendary Black Warrior in Feudal Japan. Little, Brown and Company. p. 390. ISBN 9781488098758.
ロックリー・トーマス (2017), 信長と弥助 本能寺を生き延びた黒人侍, แปลโดย 不二淑子, 太田出版, ISBN 978-4-7783-1556-6
แหล่งข้อมูลอื่น

LOCKLEY Thomas - researchmap
ผู้ชาย 2 อดีต

| ผู้ชาย 2 อดีต |
| --- | --- |
กำกับ: แฟรงก์ ดาราบอนต์
เขียนบท: ไมเคิล สโลน
อำนวยการสร้าง: แฟรงก์ ดาราบอนต์
นักแสดงนำ: จิม แคร์รี่ย์ บ็อบ บาลาบัน เบรนท์ บริสโค เจฟฟรีย์ เดอมันน์ อแมนดา เดทเมอร์ อัลเลน การ์ฟีลด์ ฮัล โฮลบรูค ลอรี โฮลเดน มาร์ติน แลนเดา รอน ริฟกิน เดวิด อ๊อกเดน สเตียร์ส เจมส์ วิตมอร์
กำกับภาพ: เดวิด แทตเทอร์ซอล
ตัดต่อ: จิม เพจ
ดนตรีประกอบ: มาร์ก อิสแฮม
บริษัทผู้สร้าง: คาสเซิล ร็อค เอนเตอร์เทนเมนต์ วิลเลจ โรดโชว์ พิคเจอร์ส  
ผู้จัดจำหน่าย: วอร์เนอร์ บราเธอร์ส
วันฉาย:   11 ธันวาคม ค.ศ. 2001 (2001-12-11) (สหรัฐอเมริกา: รอบปฐมทัศน์)    21 ธันวาคม ค.ศ. 2001 (2001-12-21) (สหรัฐอเมริกา: รอบทั่วไป)    29 มีนาคม ค.ศ. 2002 (2002-03-29) (ประเทศไทย) 
ความยาว: 152 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 72 ล้าน ดอลลาร์สหรัฐ
ทำเงิน: 37.3 ล้าน ดอลลาร์สหรัฐ
ผู้ชาย 2 อดีต (The Majestic ) คือภาพยนตร์อเมริกันแนวดราม่า ออกฉายครั้งแรกในเดือนธันวาคม ปี พ.ศ. 2544 กำกับภาพยนตร์โดยแฟรงก์ ดาราบอนต์ ผู้กำกับชาวฝรั่งเศส เขียนบทภาพยนตร์โดยไมเคิล สโลน นำแสดงโดยจิม แคร์รีย์, บ็อบ บาลาบัน, ลอรี โฮลเดน, มาร์ติน แลนเดา ถ่ายทำที่เมืองเฟิร์นเดล, รัฐแคลิฟอร์เนีย สหรัฐอเมริกา
โดยภาพยนตร์เรื่องนี้ถูกนำมาฉายในประเทศไทยเป็นครั้งแรกเมื่อวันที่ 29 มีนาคม พ.ศ. 2545 และมีการผลิตในรูปแบบวีซีดีและดีวีดี จัดจำหน่ายโดยบริษัทซีวีดี อินเตอร์เนชันแนล จำกัด
ผู้ชาย 2 อดีต นับเป็นการพลิกบทบาทครั้งสำคัญของจิม แคร์รีย์นักแสดงตลกชาวแคนาดาที่เปลี่ยนมาเล่นในแนวดราม่า อย่างไรก็ดีภาพยนตร์เรื่องนี้กลับไม่ประสบความสำเร็จทางด้านยอดขายเมื่อทำรายได้เพียงแค่ 37.3 ล้านดอลลาร์สหรัฐ จากทุนสร้าง 72 ล้านดอลลาร์สหรัฐ
เนื้อเรื่อง

ใน ค.ศ. 1951 ซึ่งเป็นยุค แม็คคาธิอิสซึม (McCarthyism) ผู้คนในสหรัฐอเมริกาตกอยู่ในภาวะเกลียดชังและต่อต้านลัทธิคอมมิวนิสต์ มีคนจำนวนมากถูกใส่ร้ายและกล่าวหาอย่างไม่เป็นธรรมว่าฝักใฝ่คอมมิวนิสต์ จนนำไปสู่การจับกุม ซึ่ง ปีเตอร์ แอพเพิลตัน ( นำแสดงโดย จิม แคร์รีย์ ) นักเขียนบทภาพยนตร์ฮอลลีวู้ด เป็นอีกผู้หนึ่งที่ถูกกล่าวหาว่าเป็นคอมมิวนิสต์ และทำให้ทุกสิ่งทุกอย่างในชีวิตของเขาต้องพังทลายลง เมื่อเขาสูญเสียทั้งงานและคนรัก ด้วยความเศร้าเขาจึงดื่มเหล้าจนเมามายและขับรถออกไปในตอนกลางดึกจนประสบอุบัติเหตุตกจากสะพานเนื่องจากหักหลบตัวโอพอสซัม
ร่างของปีเตอร์ แอพเพิลตัน ได้ถูกกระแสน้ำพัดมาบริเวณริมชายหาดและฟื้นขึ้นมาอยู่ในภาวะเสียความจำเนื่องจากสมองได้รับความกระทบกระเทือน ก่อนจะเขาถูกค้นพบและช่วยเหลือจาก สแตน เคลเลอร์ ( นำแสดงโดย เจมส์ วิตมอร์ ) โดยเคลเลอร์ได้พาแอพเพิลตันไปยังเมืองลอว์สัน ที่นั่นเขาได้รับการรักษาอาการบาดเจ็บจาก ด็อค สแตนตัน ซึ่งเป็นแพทย์ประจำท้องถิ่น และผู้คนในเมืองลอว์สันได้ให้การต้อนรับเขาเหมือนคนที่คุ้นเคยมานาน จนกระทั่ง แฮร์รี ทริมเบิล ( นำแสดงโดย มาร์ติน แลนเดา ) ได้มาพบกับแอพเพิลตันที่กำลังเสียความทรงจำ และเชื่อว่าแอพเพิลตันเป็นลูกชายของตนเองที่ชื่อ ลุค ทริมเบิล ซึ่งเป็นทหารที่สูญหายในการปฏิบัติหน้าที่ในช่วงสงครามโลกครั้งที่ 2 เมื่อ 9 ปีก่อน ด้วยความที่แอพเพิลตันสูญเสียความทรงจำ จึงเชื่อว่าตนเองคือ ลุค ทริมเบิล
ปีเตอร์ แอพเพิลตัน ได้เริ่มต้นชีวิตใหม่ที่เมืองลอว์สันในฐานะ ลุค ทริมเบิล และได้รับการปฏิบัติจากชาวเมืองเยี่ยงวีรบุรุษที่รอดชีวิตจากสงครามโลกครั้งที่ 2 จากนั้นเขาได้พบกับ อเดเล สแตนตัน ( นำแสดงโดย ลอว์รี โฮลเดน ) ซึ่งเป็นคนรักของลุค ทริมเบิล นอกจากนี้เธอยังเป็นลูกสาวของ ด็อค สแตนตัน แพทย์ที่รักษาอาการบาดเจ็บให้เขา แอพเพิลตัน ตัดสินใจที่จะปรับปรุงโรงภาพยนตร์ เดอะ มาเจสติก ที่ทรุดโทรมให้กลับมามีชีวิตชีวาและเปิดให้บริการกับชาวเมืองอีกครั้ง
เจ้าหญิงไมเคิลแห่งเคนต์

เจ้าหญิงไมเคิลแห่งเคนต์ (พระนามเดิม มารี-คริสติน อันนา อักเนซ เฮดวิก อีดา ฟอน ไรบ์นิตซ์; ประสูติ 15 มกราคม พ.ศ. 2488) เป็นพระบรมวงศานุวงศ์พระราชวงศ์อังกฤษ พระชายาในเจ้าชายไมเคิลแห่งเคนต์ และพระราชนัดดาในพระเจ้าจอร์จที่ 5 แห่งสหราชอาณาจักร
ฐานันดรและพระอิสริยยศ

| ธรรมเนียมพระยศของ เจ้าหญิงไมเคิลแห่งเคนต์ |
| --- | --- |
ตราประจำพระอิสริยยศ
ตราประจำพระองค์
การทูล: เฮอร์รอยัลไฮเนส (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: ยัวรอยัลไฮเนส (เกล้ากระหม่อม/เพคะ)
ฐานันดรและพระอิสริยยศ > พระอิสริยยศ

15 มกราคม พ.ศ. 2488 – 14 กันยายน พ.ศ. 2514: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
14 กันยายน พ.ศ. 2514 – พ.ศ. 2520: นางโทมัส เทราบริดจ์ (Mrs Thomas Troubridge)
พ.ศ. 2520 – 30 มิถุนายน พ.ศ. 2521: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
30 มิถุนายน พ.ศ. 2521 – ปัจจุบัน: เฮอร์รอยัลไฮนิส เจ้าหญิงไมเคิลแห่งเคนต์ (Her Royal Highness Princess Michael of Kent)
ฐานันดรและพระอิสริยยศ > เครื่องราชอิสริยาภรณ์ในเครือจักรภพ

ค.ศ. 2002 -  เหรียญที่ระลึกพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 (Queen Elizabeth II Golden Jubilee Medal)
ค.ศ. 2012 -  เหรียญที่ระลึกพระราชพิธีพัชราภิเษกในสมเด็จพระราชินีนาถเอลิซาเบธที่ 2 (Queen Elizabeth II Diamond Jubilee Medal)
ค.ศ. 2022 -  เหรียญที่ระลึกพระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2 (Queen Elizabeth II Platinum Jubilee Medal)
| ก่อนหน้า |  | เจ้าหญิงไมเคิลแห่งเคนต์ |  | ถัดไป |
| --- | --- | --- | --- | --- |
| เคาน์เตสแห่งสโนว์ดอน |  | ลำดับโปเจียม (ฝ่ายใน)   แห่งสหราชอาณาจักร   |  | เลดีซาราห์ แชตโท |
| ด ค กเจ้าหญิงแห่งสหราชอาณาจักรจากการเสกสมรส |
| --- | --- |
รุ่นที่ 1:  เจ้าหญิงคาโรลีเนอแห่งบรันเดินบวร์ค-อันส์บัค 
รุ่นที่ 2:  เจ้าหญิงเอากุสทาแห่งซัคเซิน-โกทา-อัลเทินบวร์ค 
รุ่นที่ 3:  มาเรีย วัลโพล  แอนน์ ฮอร์ตัน 
รุ่นที่ 4:  ดัชเชสคาโรลีเนอแห่งเบราน์ชไวค์  เจ้าหญิงฟรีเดอรีเคอ ชาร์ล็อทเทอแห่งปรัสเซีย  เจ้าหญิงอาเดิลไฮท์แห่งซัคเซิน-ไมนิงเงิน  เจ้าหญิงวิคโทรีอาแห่งซัคเซิน-โคบวร์ค-ซาลเฟ็ลท์  ดัชเชสฟรีเดรีเกอแห่งเมคเลินบวร์ค-ชเตรลิทซ์  เจ้าหญิงเอากุสทาแห่งเฮ็สเซิน-คัสเซิล  เจ้าหญิงแมรี* 
รุ่นที่ 5:  เจ้าหญิงมารีแห่งซัคเซิน-อัลเทินบวร์ค 
รุ่นที่ 6:  เจ้าหญิงอะเล็กซันดราแห่งเดนมาร์ก  แกรนด์ดัชเชสมาเรีย อเล็กซานดรอฟนาแห่งรัสเซีย  เจ้าหญิงลูอีเซอ มาร์กาเรเทอแห่งปรัสเซีย  เจ้าหญิงเฮเลเนอแห่งวัลเด็คและเพือร์ม็อนท์  เจ้าหญิงไธราแห่งเดนมาร์ก 
รุ่นที่ 7:  เจ้าหญิงมารีอาแห่งเท็ค  เจ้าหญิงอเล็กซานดรา ดัชเชสที่ 2 แห่งไฟฟ์*  เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์  เจ้าหญิงวิคโทรีอา ลูอีเซอ แห่งปรัสเซีย 
รุ่นที่ 8:  เลดีเอลิซาเบธ โบวส์-ลีออน  เลดีอลิซ มอนเตกู ดักลัส สกอตต์  เจ้าหญิงมารีนาแห่งกรีซและเดนมาร์ก 
รุ่นที่ 9:  บีร์กิตเทอ ฟัน เดิร์ส  แคทริน เวิร์สลีย์  บารอเนสมารี คริสติน ฟอน ไรบ์นิตซ์ 
รุ่นที่ 10:  เลดีไดอานา สเปนเซอร์  คามิลลา พาร์กเกอร์ โบวส์  ซาราห์ เฟอร์กูสัน  โซฟี ไรส์-โจนส์ 
รุ่นที่ 11:  แคเธอริน มิดเดิลตัน  เมแกน มาร์เกิล 
* เป็นเจ้าหญิงแห่งสหราชอาณาจักรตั้งแต่แรกประสูติ
รัก เป็น เล่น ตาย

| รัก เป็น เล่น ตาย |
| --- | --- |
ประเภท: ดราม่า สืบสวนสอบสวน
กำกับโดย: ทิชากร ภูเขาทอง
แสดงนำ: เวอาห์ แสงเงิน รมิดา จีรนรภัทร ทิพนารี วีรวัฒโนดม ภัทร เอกแสงกุล จิรกิตติ์ ถาวรวงศ์ พัชรา ทับทอง วชิรวิชญ์ เรืองวิวรรธน์ ตะวัน วิหครัตน์
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 16
การผลิต
ความยาวตอน: 40 - 65 นาที
บริษัทผู้ผลิต: จีเอ็มเอ็มทีวี แทรชเชอร์ บางกอก
ออกอากาศ
เครือข่าย: จีเอ็มเอ็ม 25 วิว
ออกอากาศ: 20 ธันวาคม 2564 (2021-12-20) – 8 กุมภาพันธ์ 2565 (2022-02-08)
รัก เป็น เล่น ตาย (อังกฤษ : The Player Series) เป็นละครชุดทางโทรทัศน์ ออกอากาศเมื่อปี 2564 นำแสดงโดย เวอาห์ แสงเงิน (จอส), รมิดา จีรนรภัทร (เจน), ทิพนารี วีรวัฒโนดม (น้ำตาล)
กำกับการแสดงโดย ทิชากร ภูเขาทอง (โจ้) อำนวยการผลิตโดยจีเอ็มเอ็มทีวี ร่วมกับ แทรชเชอร์ บางกอก เปิดตัวครั้งแรกในงาน GMMTV 2021: The New Decade Begins ในวันที่ 3 ธันวาคม ปีพ.ศ. 2563  เริ่มออกอากาศครั้งแรกในวันที่ 20 ธันวาคม พ.ศ. 2564 ทางช่องจีเอ็มเอ็ม 25 เวลา 20:30 น. (ตามเวลาไทย) และย้อนหลังทางแอปพลิเคชันวิว ในเวลา 22:30 น.
นักแสดงและบทบาท > นักแสดงหลัก

เวอาห์ แสงเงิน รับบท ธีรภัทร ธีรชัยชาญ​ (ทิม)​
รมิดา จีรนรภัทร รับบท อลิยา เอมมาลี (อีฟ)
ทิพนารี วีรวัฒโนดม รับบท เกวลิน ธีร​ชัย​ชาญ​ (กีวี่)​ ​
พลอยนิรา หิรัญทวีศิลป์ รับบท มิเรียม
ภัทร เอกแสงกุล รับบท พิชญ์
จิรกิตติ์ ถาวรวงศ์ รับบท แมท
วชิรวิชญ์ เรืองวิวรรธน์ รับบท แดน
ตะวัน วิหครัตน์ รับบท ติณ
นักแสดงและบทบาท > นักแสดงสมทบ

ณวัชร์ พุ่มโพธิงาม รับบท​ ไฟท์​
ภัทรวรินทร์ ทิมกุล รับบท​ แม่กีวี่​
สรวงสุดา ลาวัณย์ประเสริฐ รับบท​ คุณอัญชลี​
สัตบุตร แลดิกี
สุพจน์ จันทร์เจริญ
ณพล พรมสุวรรณ รับบท​ อาทัต
กฤษณะ พันธุ์เพ็ง
ปัทมวรรณ เค้ามูลคดี รับบท​ แม่ของแดน​
นักแสดงและบทบาท > นักแสดงรับเชิญ

วสวิศว์ ศตพิพัฒน์ รับบท​ แทนไท ธีระชัยชาญ (แทน)
อัญชลี หัสดีวิจิตร
ธนบูลย์ วัลลภศิรินันท์ รับบท​ ต้น
เจนจิรา อิศรเสนา ณ อยุธยา